Hawkeye (τηλεοπτική σειρά, 2021)

Το Hawkeye είναι αμερικανική τηλεοπτική μίνι σειρά που δημιουργήθηκε από την Τζόναθαν Ίγκλα για τη συνδρομητική πλατφόρμα Disney+. Είναι βασισμένη στα Marvel Comics και σε αυτήν πρωταγωνιστούν οι Κλιντ Μπάρτον/ Hawkeye και Κέιτ Μπίσοπ/ Hawkeye. Είναι η πέμπτη τηλεοπτική σειρά του Κινηματογραφικού Σύμπαντος της Marvel (MCU) η οποία γίνεται σε παραγωγή των Marvel Studios. Η ιστορία της συμβαδίζει με τα γεγονότα των ταινιών του MCU και συγκεκριμένα, διαδραματίζεται μετά τα γεγονότα της ταινίας Εκδικητές: Η Τελευταία Πράξη (2019). Ακολουθεί τον Κλιντ Μπάρτον, ο οποίος συνεργάζεται με την Κέιτ Μπίσοπ για να αντιμετωπίσουν εχθρούς από το παρελθόν του, ώστε να προλάβει να είναι μαζί με την οικογένεια του για τα Χριστούγεννα. Ο Ίγκλα ανέλαβε ως ο βασικός σεναριογράφος της σειράς, ενώ ο Ρις Τόμας ανέλαβε επικεφαλής της σκηνοθετικής ομάδας.

Ο Τζέρεμι Ρένερ επέστρεψε στον ρόλο τους ως Κλιντ Μπάρτον από την σειρά ταινιών, με την Χέιλι Στάινφελντ να συμπρωταγωνιστεί ως Κέιτ Μπίσοπ. Πρωταγωνιστούν επίσης, ο Τόνι Ντάλτον, ο Φρα Φι, ο Μπράιαν ντ'Άρσι Τζέιμς, ο Άλεξ Παούνοβιτς, ο Πιοτρ Αντάμτσικ, η Λίντα Καρντελίνι, ο Σάιμον Κάλοου, η Βέρα Φαρμίγκα, η Αλάκουα Κοξ, ο Ζαν ΜαΚκλάρνον, η Φλόρενς Πιου και ο Βίνσεντ Ντ' Ονόφριο. Από τον Απρίλιο του 2019, τα Marvel Studios είχαν αρχίσει την ανάπτυξη μίας μίνι σειράς για το Disney+, επικεντρωμένη στον Hawkeye, με τον Ρένερ να επιστρέφει. Η σειρά ανακοινώθηκε επίσημα τον Ιούλιο με τον Ίγκλα να συμμετέχει τον Σεπτέμβριο και την Στάινφελντ  να συνδέεται με την σειρά, ανεπίσημα. Ο Τόμας και το δίδυμο Μπερτ & Μπέρτι συμμετείχαν ως σκηνοθέτες τον Ιούλιο του 2020 και τα γυρίσματα ξεκίνησαν τον Δεκέμβριο. Η Στάινφελντ και τα υπόλοιπα μέλη του καστ επιβεβαιώθηκαν και τα γυρίσματα ολοκληρώθηκαν στα τέλη Απριλίου του 2021. Επιπλέον γυρίσματα έγιναν στην Ατλάντα της Τζόρτζια . Η παραγωγή επανεκκίνησε στο Λος Άντζελες τον Σεπτέμβριο του 2020 και ολοκληρώθηκε τον Νοέμβριο της ίδιας χρονιάς. Οι ιστορίες στα κόμικ του Ματ Φράκτιον και του Ντέιβιντ Έιζα αποτέλεσαν μεγάλη επιρροή για την σειρά.

Η σειρά Hawkeye έκανε πρεμιέρα με τα δύο πρώτα επεισόδια στις 24 Νοεμβρίου 2021 και ολοκληρώθηκε στις 22 Δεκεμβρίου 2021, αποτελούμενη συνολικά από έξι επεισόδια. Αποτελεί μέρος της τέταρτης φάσης του MCU. Η σειρά έλαβε θετικές κριτικές, με τους κριτικούς να τονίζουν τις σκηνές δράσης και την χημεία μεταξύ του Ρένερ και της Στάινφελντ. Το Echo, μία spin-off σειρά επικεντρωμένη στον χαρακτήρα της Κοξ, Μάγια Λόπεζ/Echo, βρίσκεται σε ανάπτυξη και θα κάνει πρεμιέρα το 2023.

Σύνοψη 
Ένα χρόνο μετά τα γεγονότα του Εκδικητές: Η Τελευταία Πράξη (2019), ο Κλιντ Μπάρτον πρέπει να συνεργαστεί με την Κέιτ Μπίσοπ για να αντιμετωπίσουν εχθρούς από το παρελθόν του ως Ρόνιν, ώστε να προλάβει να επιστρέψει στην οικογένεια του για τα Χριστούγεννα.

Ηθοποιοί και χαρακτήρες 
 Τζέρεμι Ρένερ ως Κλιντ Μπάρτον/ Hawkeye:Ένας επαγγελματίας τοξοβόλος και πρώην Εκδικητής και πράκτορας της S.H.I.E.L.D. Η σειρά εξερευνά περισσότερο την περίοδο που πέρασε ο χαρακτήρας ως Ρόνιν, που εμφανίστηκε πρώτη φορά στο Εκδικητές: Η Τελευταία Πράξη (2019). Ο Ρένερ δήλωσε ότι η συνάντηση με την Μπίσοπ φέρνει "μία επίθεση προβλημάτων" στην ζωή του Μπάρτον, καθώς ο Μπάρτον δεν καταλαβαίνει την εμμονή της μαζί του. Ο σκηνοθέτης Ρις Τόμας ένιωσε ότι ο Μπάρτον είχε μία συναρπαστική "δύναμη χαρακτήρα" η οποία βρίσκεται "κρυμμένη κάτω από μία ατελή και πολύπλοκη επιφάνεια".
 Χέιλι Στάινφελντ ως Κέιτ Μπίσοπ:Μία 22χρονη θαυμάστρια του Hawkeye, η οποία γίνεται η προστατευόμενη του Μπάρτον και εκπαιδεύεται για να πάρει τον τίτλο του Hawkeye. Η Μπίσοπ έχει ως είδωλο τον Μπάρτον επειδή συνειδητοποιεί ότι θα μπορούσε να προπονηθεί ώστε να γίνει σαν αυτόν μία μέρα. Τραβάει την προσοχή του Μπάρτον όταν μεταμφιέζεται σε Ρόνιν. Η Στάινφελντ περιέγραψε την Μπίσοπ ως "έξυπνη και ευφυή" και "σκληρό καρύδι", με τις φυσικές της ικανότητες να "εκτινάσσονται στα ύψη", ενώ ο Ρένερ είπε ότι έχει "κάτι υπέροχα εκνευριστικό και ταυτόχρονα γοητευτικό επάνω της". Ο σκηνοθέτης Μπερτ περιέγραψε την Μπίσοπ ως "γεμάτη με την ενέργεια ενός αρχάριου, είναι ζωηρή και έχει μεγάλη θέληση με μία βαθειά επιθυμία να αποδείξει πως είναι άξια" και "μία αναζωογονητική αυτοπεποίθηση", όπως επίσης και ως "το κωμικό στοιχείο" στον σοβαρό χαρακτήρα που είναι ο Μπάρτον. Η Στάινφελντ έμαθε τοξοβολία, επειδή η Μπίσοπ είναι "αυτοδίδακτη" και ένιωσε πως ήταν ένα σημαντικό στοιχείο του χαρακτήρα της, καθώς έχει ως είδωλο τον Μπάρτον. Η Κλάρα Στακ παίζει την Μπίσοπ σε μικρή ηλικία.
 Τόνι Ντάλτον ως Τζακ Ντουκένς:Ο νέος αρραβωνιαστικός της Έλενορ και ανηψιός του Αρμάντ. Ο χαρακτήρας δεν λειτουργεί ως μέντορας του Μπάρτον στην σειρά, όπως στα κόμικς.
 Φρα Φι ως Καζίμιερζ "Κάζι" Καζιμιερκζακ:Ένας μισθοφόρος για την Tracksuit Mafia. O Φι περιέγραψε τον Κάζι ως κάποιον που έχει "βαθιά την αίσθηση της αφοσίωσης" απέναντι στην Μαφία, αλλά παράλληλα και εκνευρισμό επειδή δεν έχει υψηλότερη θέση στην συμμορία. Έμαθε την Νοηματική γλώσσα ΗΠΑ για τον ρόλο. Ο Φοίνιξ Κρέπιν παίζει τον Κάζι σε μικρή ηλικία.
 Μπράιαν ντ'Άρσι Τζέιμς ως Ντέρεκ Μπίσοπ: Ο νεκρός πατέρας της Κέιτ.
 Άλεξ Παούνοβιτς ως Ιβάν Μπανιόνις: Ένας εκτελεστής της Tracksuit Mafia.
 Πιοτρ Αντάμτσικ ως Τόμας Ντελγάδο: Ένας εκτελεστής της Tracksuit Mafia.
 Λίντα Καρντελίνι ως Λόρα Μπάρτον: Η σύζυγος του Μπάρτον και πρώην πράκτορας της S.H.I.E.L.D.
 Σάιμον Κάλοου ως Αρμάντ Ντουκένς ΙΙΙ: Ο θείος του Τζακ.
 Βέρα Φαρμίγκα ως Έλενορ Μπίσοπ: Η μητέρα της Κέιτ και διευθύνουσα σύμβουλος της Bishop Security.
 Αλάκουα Κοξ ως Μάγια Λόπεζ: Η κωφή αρχηγός της Tracksuit Mafia. Η Νταρνέλ Μπεσό, ξαδέλφη της Κοξ, παίζει την Μάγια Λόπεζ σε μικρή ηλικία.
 Ζαν ΜαΚκλάρνον ως Γουίλιαμ Λόπεζ: Ο νεκρός πατέρας της Μάγια και πρώην αρχηγός της Tracksuit Mafia.
 Φλόρενς Πιου ως Γελένα Μπελόβα/ Black Widow:Μία υψηλά εκπαιδευμένη κατάσκοπος και εκτελέστρια, που κυνηγάει τον Μπάρτον για τον υποτιθέμενο ρόλο του στον θάνατο της αδελφής της Νατάσα Ρόμανοφ/ Black Widow. Η Πιου δήλωσε πως η Μπελόβα συνεχίζει να κάνει "αυτό στο οποίο είναι καλή και, παρόλο που η αδελφή της δεν είναι εκεί, έχει επιστρέψει στην δουλειά", όμως η απόστολη της να κυνηγήσει τον Μπάρτον "θέτει μία εντελώς άλλη πρόκληση".
 Βίνσεντ Ντ' Ονόφριο ως Γουίλσον Φισκ/ Kingpin: Έναν άρχοντα του εγκλήματος στην Νέα Υόρκη, με τον οποίο έχει επαφές η Έλενορ. Ο Ντ' Ονόφριο επιστρέφει στον ρόλο του από την σειρά της Marvel Television, Daredevil (2015–2018). Οι σκηνοθέτες Μπερτ & Μπέρτι δήλωσαν, για την εμφάνιση του Kingpin, ότι ήθελαν να λάβουν υπόψιν την παρουσία του χαρακτήρα που καθιερώθηκε στο Daredevil. Ο Ντ' Ονόφριο θεώρησε τον ρόλο ως συνέχεια της ενσάρκωσης του στο Daredevil, με μία διαφορά στην φυσική δύναμη, ωστόσο εξακολουθεί να λειτουργεί "μέσα από τον πόνο της παιδικής του ηλικίας". Έπαιξε τον χαρακτήρα, έχοντας στο μυαλό του ότι ο Φισκ είχει ανασυντάξει τις δυνάμεις του αφού έχασε το κύρος του κατά την διάρκεια του Αφανισμού. Προσέθεσε, ακόμη, ότι η ερμηνεία του "έγινε με την σκέψη να συνδέσει όσο το δυνατόν περισσότερες τελείες  από το Daredevil στο Hawkeye", αλλά αναγνώρισε ότι κάποιες πτυχές, όπως η ενισχυμένη σωματική του δύναμη, δεν θα μπορούσαν να συνδεθούν.

Συχνές εμφανίσεις στην σειρά, έκανε ο Κάρλος Ναβάρο ως Ενρίκε, ένας εκτελεστής της Tracksuit Mafia. Ο Μπεν Σακαμότο, η Άβα Ρούσο και ο Κέιντ Γουντγουάρντ επιστρέφουν στους αντίστοιχους ρόλους τους, από προηγούμενες ταινίες του MCU, ως τα παιδιά του Μπάρτον, Κούπερ, Λάιλα και Ναθάνιελ. H Τζολτ, ένα γκόλντεν ριτρίβερ, παίζει τον Lucky the Pizza Dog. Οι Κλέιτον Ίνγκλις, Αντετίνπο Τόμας, Ρόμπερτ Γουόκερ- Μπρανσοντ και Αντέλ Ντράχος ως Γκριλς, Γουέντι, Όρβιλ, και Μίσι, αντίστοιχα, εμφανίζονται ως παίκτες LARP της Νέας Υόρκης, οι οποίοι γίνονται φίλοι και βοηθούν τον Μπάρτον και την Μπίσοπ και ο Ιβάν Μπάκοπ ως o Nτετέκτιβ Κοντλ του NYPD.

Επίσης, εμφανίζονται ο Τζόναθαν Μπέργκμαν ως Αρμάντ VII, εγγονός του Αρμάντ ΙΙΙ, και ο Φράνκο Καστάν ως Ντετέκτιβ Ριβέρα, μέλος του NYPD. Στο φανταστικό μιούζικαλ Steve Rogers / Captain America μέσα στην σειρά, εμφανίζονται ηθοποιοί που υποδύονται τον Θορ (Τζέισον Σκοτ ΜακΝτόναλντ), τον Λόκι (Τζόρνταν Τσιν), τον Ρότζερς (Τομ Φίνει), τον Μπρους Μπάνερ/ Χαλκ (Χάρις Τέρνερ), τον Μπάρτον (Έιβερι Γκίλχαμ), την Ρομανόφ (Μέγκαν Μάνινγκ), τον Τόνι Σταρκ/ Iron Man (Άαρον Νέντρικ), Σκοτ Λανγκ/ Ant-Man (Νίκο ΝτεΧέσους), και πολεμιστές Chitauri. Ο Άνταμ Πασκάλ κάνει μία σύντομη εμφάνιση ως Βασικός Πολίτης στο μιούζικαλ. Ο παρουσιαστής ειδήσεων Πατ Κίρναν εμφανίζεται ως ο εαυτός του.

Επεισόδια

Σημειώσεις

Παραπομπές

Εξωτερικοί σύνδεσμοι 

Hawkeye στο Disney+

 
Τηλεοπτικές σειρές του Disney+
Τηλεοπτικές σειρές της Τέταρτης Φάσης του Κινηματογραφικού Σύμπαντος της Marvel
Τηλεοπτικές σειρές της Marvel Studios
Τηλεοπτικές σειρές γυρισμένες στα Trilith Studios